Ayat katur ing ndhuwur ngandhut mak­na (hubungan) spiritual lelandhesan iman marang Allah. Antara para Malaikat sing (dar­be jejibahan) mikul Arsy karo para ma­nungsa salumhaing bumi. Para Malaikat tan­sah ndongakake marang para insan (ma­nungsa) sing Mukmin sarta nyuwunake pa­ngapura marang ngarsaning Allah. Sebab Rahmat Allah iku mujudake energy (keku­watan sing ngedab-edabi) kang ndarbeni jejibahan nggerakake Jagad Raya iki. Ora ana ing Jagad Raya iki makhluk (kalebu Iblis) sing rinajam (terkutuk) de­ning Allah, sing ora gumantung marang Rah­­mating Allah. Tanpa Rahmating Allah, panguripan ing donya dalah sekabehing isi Jagad Raya iki kabeh bakal musna (rusak).
